text: 楊文昌，字六星，號階平，直隸大名府開州長垣縣人。明朝政治人物。生平.文昌自幼性敏好學，同鄉尚書李化龍有知人之鑑，見其文章奇佳，遂收執門下，悉心培養。萬曆三十四年己未科進士，初授河南汝陽縣知縣，天啟初，山東白蓮教徐鴻儒作亂，汝潁盜賊韓應龍等聚眾數千遙相呼應，作為聲援，大肆搶劫掠奪。楊文昌秘密請調官兵，設計擒獲韓應龍，餘黨一轟而散，汝潁遂平。天啟四年，擢升兵科給事中，時逆璫魏忠賢柄國政，文昌疏請復祖制，禁太監讀書識字，干預朝政。此時正逮問楊漣、左光斗諸人，未及文昌，尋以母憂歸。崇禎改元，起補刑科給事中，六月以天時久旱，慘死諸臣上幹天和，宜誅許顯純、李寔二人以祈甘澤，報聞。及斬二人，天果降大雨。崇禎帝大悅，贈文昌金匾，上刻有御筆親題“心見迴天”四字。崇禎元年十一月，疏糾錦衣衛西司房都指揮使於日升為逆黨孫杰姻婭，以及錦衣衛掌印鄭士毅，各革任回衛，掌刑百戶王崇化下法司問，劉大全革職。二年二月，以先紏錦衣衛遺奸鄭士毅、於日升而兵部侍郎唐世濟受賄庇奸，士毅僅僅革任，日升因劾得褒，致日升居然金吾，以悞皇上，請敕會議以別是非。三月，條上四事：一宣大督臣宜蚤為計，恐王象乾風燭難恃；一大臣去就宜決，笑罵由人，好官自我之輩不可留用；一閣臣責任宜專，票擬屢更，似分宰相之權；一直戇氣節宜培，建言處分諸臣請賜召還。帝怒其分相權等語，責文昌回奏。文昌回奏引罪，帝不問。三年四月升戶科右給事中，再升刑科左給事中，以病告歸，崇禎四年卒，年五十八。著作.著有《心得錄》、《瑣聞紀事》。祀鄉賢祠。家族.父楊守仁，贈汝陽知縣、刑科給事中；母王氏，封孺人。曾孫楊綠綬，康熙二十一年壬戌科進士，官安陸知府。
metadata: erhwenkuo/wikipedia-zhtw
metadata: 楊文昌 (明朝)
metadata: https://zh.wikipedia.org/wiki?curid=7463538